Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: Nemzeti Stratégiáról, 2007–2032 szóló 47/2007. (V. 31.) OGY határozatban megfogalmazott célokkal és alapelvekkel
Paragraph Index: 887

2. Célok A Program a gyermekszegénység kedvezõtlen következményeit és a gyermekek társadalmi kirekesztettségét kívánja visszaszorítani. Középpontjában azok a szegénységben élõ, 0–7 (ebbõl kiemelten 0–5) éves gyereket nevelõ családok állnak, akik forrásaik szûkössége, valamint a jó minõségû szolgáltatások elérésének korlátozottsága miatt nem tudják a gyermek képességeinek maximális kibontakoztatását biztosítani. A Program elsõdleges célja lehetõ legjobb esély biztosítása a készségek-, képességek kibontakozásához, a lehetõ legkorábbi életkorban, azon gyerekek számára, akik a legnagyobb szegénységben élnek. A Program hosszú távú célkitûzése olyan gyerek- és családbarát szolgáltatási környezet kialakítása országos szinten, amely a szülõk partneri bevonása és aktív részvétele mellett koragyermekkorban egyenlõ esélyt biztosít a veleszületett képességek kibontakozásához, a minél korábbi – lehetõleg 3 éves kortól történõ – óvodai részvételhez és a sikeres iskolakezdéshez.

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes